मज़बूती से शुरुआत करिए समापन अच्छी तरह करिए उसका ध्यान आकृष्ट रखिए
अपनी लड़की को ऐसा मेसेज भेजने का प्रयास करिए जो कि बस कोई भी और न भेज सके। न तो केवल हाय कहिए और न ही कोई अजीब सा इमोटीकॉन (emoticon) भेजिये; या तो उसकी दिलचस्पी जगाइए या ऐसा कोई तरीका ढूंढिए कि उसे हँसी आ जाये। कुछ भी ऐसा करिए कि वह यह सोचने पर मजबूर हो जाये कि, "अरे, इस लड़के में कुछ तो खास है। मैं इससे बातें करती रहना चाहती हूँ।" ओरिजिनल बने रहने के लिए ये कुछ तरीके हैं:  उसे अपनी हाज़िरजवाबी से मोह लीजिये। कोई ऐसा विट्टी (witty) कमेंट करिए जिससे लड़की को पता चल सके कि आपका दुनिया को देखने का एक अलग नज़रिया है। उसे हंसने का कारण दीजिये। उसे दिखाइए कि आप चतुर हो सकते हैं – यहाँ तक कि टेक्स्ट भेजने में भी। उसे ऐसा कुछ बताइये जो उसने पहले न सुना हो। अगर आपके पास कोई ऐसी खबर हो, जिसके पता चलने से आपको यकीन हो कि उसका मुंह खुला का खुला रह जाएगा, तब अपनी जानकारी उसे बताइये। सवाल पूछना एक बढ़िया शुरुआत हो सकती है, क्योंकि उससे लड़की को पता चल जाएगा कि आप जवाब का इंतज़ार कर रहे हैं। आप उसे किसी ऐसी जगह पर नहीं छोड़ देना चाहेंगे, जहां पर उसके मन में, "अब मैं इसका क्या जवाब दूँ?" वाली भावना आ जाये, इसलिए आप जितने सीधे और स्पष्ट सवाल पूछेंगे, उतना ही अच्छा होगा। ये सवाल पूछने के कुछ तरीके हैं:  उसका दिन या हफ़्ता कैसा बीता, यह पूछिये। अगर आपको पता हो कि उसके लिए कोई खास बात होने वाली थी, तब उसके बारे में पूछिये, कि उसमें क्या रहा। यह ध्यान रखिएगा कि सवाल ऐसा हो जिसका जवाब देना आसान हो। जीवन का मतलब मत पूछ लीजिएगा; लड़की से पूछ सकते हैं कि अगली छुट्टी में वो क्या करने वाली है। बात को सरल ही रखिए। बस एक छोटा सा वाक्य भी बहुत बड़ा संदेश पहुंचा सकता है। उसे ओपेन-एंडेड (open-ended) रखिए। यह पूछने की जगह, "कल रात में कंसर्ट (concert) के बाद घर कितने बजे पहुँचीं?" कहिए, "कल रात वाला कंसर्ट कैसा रहा?" इससे आपकी लड़की को जवाब देने के लिए बहुत कुछ कहने का मौका मिलेगा। अगर आप ऐसा कोई सवाल पूछेंगे जिसका जवाब एक या दो शब्दों में दिया जा सकता हो, तब तो शायद आप बातचीत को शुरू होने का मौका देने से पहले ही समाप्त कर देंगे। हालांकि यह मूर्खतापूर्ण लग सकता है, मगर लड़की को टेक्स्ट भेजने से पहले स्पेलिंग और पंक्चुएशन (punctuation) का ध्यान रखिएगा। ऐसा नहीं है कि आपको टेक्स्ट भेजने के एफ़ स्कॉट फिट्ज़जेराल्ड जैसा लगना है, मगर आपको लड़की को यह दिखाना होगा कि आप उसकी इतनी परवाह करते हैं कि सही व्याकरण वाले वाक्य बनाते हैं। जब भी ज़रूरत हो, तब समय निकाल कर कैपिटल (capital) अक्षरों और अपोस्ट्रोफ (apostrophe) आदि के इस्तेमाल का ध्यान रखिएगा। अपने टेक्स्ट में सेमी-कोलन और डैश (dash) के प्रयोग की अति मत कर दीजिएगा, बस यह है कि टेक्स्ट को भेजने से पहले उसको एक बार फिर से, उसी तरह पढ़ कर अवश्य देख लीजिएगा, जैसे कि आप ईमेल को भेजने से पहले देखते हैं। अगर पहली बार टेक्स्ट भेजते समय ही आप दुःसाहस करेंगे, तब उसे फ़ौरन पता चल जाएगा। बस आप जो हैं वही बने रहिए और ऐसा कोई दिखावा भी मत करिए जिससे आपके विचार से वह इंप्रेस (impress) हो जाएगी। दुःसाहस करने के प्रयास के बारे में सबसे बुरी बात यह है कि लड़की को उसी समय उसका पता चल जाता है कि आप वैसा कर रहे हैं।  रिलैक्स (relax) करने का ध्यान रखिए: उसे लंबे या घबराहट में लिखे गए लगते हुये मेसेज मत भेजिये। एक बार में एक वाक्य ही ठीक रहेगा। मज़ाकिया होने की बहुत कोशिश मत करिए: अगर आप स्वभावतः मज़ाकिया हैं, तब बहुत बढ़िया है, मगर, अगर यह दिखाने के लिए कि आप मज़ाक कर रहे हैं, आपको हर वाक्य के बाद "हाहाहा" लिखने की ज़रूरत पड़ती है, तब अपने कदम खींच ही लेना ठीक होगा। ध्यान रखिए कि शायद आपकी लड़की भी घबराई हुई हो सकती है। इससे आपको बातचीत में आसानी हो सकती है। बस आप जो हैं वही बने रहिए, और बिलकुल सटीक बात कहने के लिए बहुत परेशान मत होइए। अगर आप अपनी लड़की की दिलचस्पी बनाए रखना चाहते हैं, तब आपको सही समय पर टेक्स्ट करने के सत्र को समाप्त कर देना चाहिए, वरना वह लंबी लेन देन से बोर (bore) हो जाएगी। चाहे वह लड़की व्यस्त लगने लगे या आपके पास कहने को कुछ नहीं बचा हो: महत्वपूर्ण यह जानना है कि कब टेक्स्ट भेजना बंद कर दिया जाये और फिर कभी बाद में प्रयास किया जाये। ये कुछ संकेत हैं कि अब बातचीत बंद कर देनी चाहिए:  अगर बातें हमेशा लड़की ही समाप्त करती हो, तब शायद आपको, कुछ समय के लिए तब तक टेक्स्ट भेजना बंद कर देना चाहिए, जब तक कि वह खुद ही फिर से कुछ शुरू न करे। अगर लड़की केवल एक शब्द में जवाब दे रही हो, तब इसका अर्थ यह है कि या तो वह बहुत व्यस्त है या आपके साथ चैट में उसकी इतनी दिलचस्पी नहीं है। अगर लड़की वापस टेक्स्ट करने में घंटों या कुछ दिनों का समय लेती है, तब शायद कुछ आराम करने का समय आ गया है। यह बात समझिए कि उसका अपना भी कुछ जीवन है, और अब आप भी अपने काम पर लग जाइए। मगर निराश मत होइए, और शांति से रहिए और सकारात्मक बने रहिए। उसके साथ संपर्क बनाने का अवसर शायद निकट ही हो सकता है। आपको हमेशा बातचीत को ओपेन (open) छोड़ना चाहिए ताकि आपके लिए भविष्य में चैट करना आसान हो। यह उतना ही आसान है जितना किसी लड़की को यह बताना कि आप उससे फिर मिलने की आशा कर रहे हैं या उससे यह बताना कि आज शाम आप क्या करने वाले हैं ताकि आप उससे बाद में उस बारे में बातें कर सकें। बातचीत समाप्त करने के लिए आपको यह करना चाहिए:  उससे बताइये कि आपको आशा है कि वह जो भी कर रही है या जहां भी जा रही है उसमें उसे मज़ा आए। उसे यह जताने का कोई परिष्कृत तरीका निकालिए कि आप उसके बारे में विचार करते रहेंगे। दिन के उचित समय उससे "good morning" और "good night" कहिए (बेशक शुरू में बहुत अधिक ऐसा करने से बचिए, बस यह सुनिश्चित करिए कि आप दोनों की भावनाएँ एक जैसी हों। वरना ऐसा लगेगा कि आप बहुत ज़रूरतमंद हैं और/या बहुत परेशान करने वाले हैं)। उसे पता लग जाने दीजिये कि आप कहाँ जा रहे हैं। शायद वह इसे एक संकेत समझ लेगी कि आप उससे फिर मिलना चाहेंगे। इसको स्वाभाविक रूप से आने दीजिये। सबसे बुरी बात यह हो सकती है कि वह मना कर दे, मगर यह दुनिया का अंत तो नहीं होगा। अगर सब ठीक चल रहा है, तब इसे होने दीजिये। इसे ऐसे करना चाहिए:  आपको इस बारे में बहुत औपचारिक नहीं होना चाहिए। आप उसको बस यही बता सकते हैं कि आप किसी बार, रैस्टौरेंट, या कंसर्ट में कुछ दोस्तों के साथ जा रहे हैं और उससे पूछिये कि क्या वह और उसके दोस्त भी वहाँ आना चाहेंगे। अगर आपकी लंबी और विस्तृत बातचीत चल रही है, तब आप बस इतना कह सकते हैं, "मैं इस बातचीत को व्यक्तिगत रूप से करना चाहता हूँ। क्यों न हम डिनर या ड्रिंक पर मिल कर बातें करें?" हो गया, यही तो डेट (date) है। अपनी लड़की को दिखाइए कि आप फ़ोन पर भी मज़ेदार बातचीत ज़ारी रख सकने में सक्षम हैं। उसके कारण, बाद में, वह सोचेगी  कि आप आमने सामने भी उससे बातचीत कर सकते हैं। जिस लड़की को आप चाहते हैं उसे टेक्स्ट भेजने का आपका उद्देश्य  तो यही है कि आप उसके सामने अपने व्यक्तित्व का एक हिस्सा ही प्रस्तुत करें ताकि वह और अधिक जानने की इच्छा करे। अगर आप लड़की को मोह लेंगे, तब वह आपसे बातें करना चाहेगी। आप ऐसा इस तरह कर सकते हैं:  किसी कॉमन (common) रुचि का पता लगाइए: हालांकि टेक्स्ट भेजते समय आपको अपने राजनीतिक और धार्मिक विचारों के बारे में बताने की ज़रूरत नहीं है, मगर आपको कॉमन रुचियों का पता लगा लेना चाहिए। चाहे वह कोई टीवी कार्यक्रम या बैंड (band) ही क्यों न हो, क्योंकि इससे आप बातें करते रह सकेंगे। किसी ऐसी चीज़ के बारे में बताइये, जिसका आपको जुनून हो, जैसे फ़ुटबॉल, या पास्ता बनाना। इससे उसका ध्यान आपकी ओर आयेगा। यह कम्युनिकेट (Communicate) करिए कि जिन चीजों में आपकी रुचि है, आप उन पर समय बिताने को तैयार हैं। अगर आप दोस्तों के साथ घूम रहे हैं, या अपने बैंड के साथ अभ्यास कर रहे हैं, तब उसे बता दीजिये। अगर वह यह जानेगी कि आपका भी अपना एक जीवन है, तब उसकी दिलचस्पी आपमें और भी अधिक होगी। अपनी विट (wit) का प्रदर्शन करिए: अगर वह कोई मज़ाकिया बात करे, तो बस "हा हा" कह कर बात समाप्त मत कर दीजिये। उसकी जगह, वापस कुछ मज़ाकिया बात कहिए और उसे दिखाइए कि आप तुर्की-ब-तुर्की जवाब दे सकते हैं। लड़की से फ़्लर्ट करने से न केवल यह होगा कि वह आपसे बातें करती रहना चाहेगी, बल्कि उसे यह इशारा भी मिलेगा कि आपकी उसमें दिलचस्पी है। आपको पहले केवल उतना फ़्लर्ट करना चाहिए जिससे उसे पता चल सके कि आप उसमें दिलचस्पी रखते हैं, मगर इसकी अति मत कर दीजिएगा, वरना वह चाहेगी कि आप पीछे हट जाएँ। ये कुछ तरीके हैं जिनसे आप फ़्लर्ट करते हुये बातचीत ज़ारी रख सकते हैं:  खिलंदड़े बने रहिए: सही समय पर, कोई बेवकूफ़ी की बात करके, उसे अपना मूर्खतापूर्ण पक्ष भी दिखाइए। कोई भी महिला ऐसे आदमी को पसंद नहीं करती जो अपने आप को बहुत गंभीरता से लेता हो। उसे चिढ़ाइए: अगर आप उसे भली भांति जानते हों, तब उसे शिष्टता से चिढ़ाइए और इंतज़ार करिए कि कब वह आपको वापस चिढ़ाती है। बस यह ध्यान रखिएगा कि वह आपके टोन (tone) को समझ कर यह जान सके कि आप मज़ाक कर रहे हैं। कभी कभार ";-)" इमोटीकॉन भेजने में हिचकिचाइए नहीं। हालांकि आपको उसका बहुत इस्तेमाल नहीं करना चाहिए, मगर सही समय पर भेजा गया इमोटीकॉन फ़्लर्ट करने का एक बढ़िया तरीका होता है। ऐसा प्रयास करते हुये कि उसे पता न चले, यह दिखाने के कुछ आसान तरीके हैं कि आप उसकी परवाह करते हैं। सही समय पर टेक्स्ट भेज कर आप उसे यह जता सकते हैं कि आप उसके बारे में सोच रहे हैं और यह भी कि वह आपके लिए महत्वपूर्ण है। ये वो तरीके हैं जिनसे आप अपनी लड़की को अपने टेक्स्ट्स द्वारा यह दिखा सकते हैं कि आप उसकी परवाह करते हैं:  उसे दिखाइए कि आपके लिए उसकी राय मूल्यवान है: उससे पूछिये कि वह किसी विषय के बारे में क्या सोचती है, जैसे कि कोई मूवी जो चल रही हो या जो रैस्टौरेंट जो अभी खुला हो उसके बारे में उसके विचार जानिए। उससे, उसीके बारे में ओपेन-एंडेड प्रश्न पूछिये। आपको बहुत निजी नहीं हो जाना चाहिए, मगर अगर बात उठे तो पूछ लीजिये कि वह क्या करने वाली है या छुट्टियों में उसे क्या करना पसंद है। उसे दिखाइए कि आपको उसके साथ हुई बातचीत याद रहती है। अगर उसने आपसे बताया हो कि उसका कोई महत्वपूर्ण टेस्ट होने वाला है, तब उसकी पिछली शाम को "शुभ कामना" टेक्स्ट भेज कर उसे इंप्रेस कर दीजिये। आपको यह सुनिश्चित करने की ज़रूरत है कि आपको अपनी भावनाओं का प्रतिदान मिल रहा है और आप उस पर ऐसे टेक्स्ट्स की बमबारी नहीं कर रहे हैं जो उसे नापसंद हों। आप उसे दिखा सकते हैं कि आपकी दिलचस्पी तो है, मगर ऐसा मत प्रदर्शित करिएगा कि आप ज़रूरतमंद, कष्टदाई या परेशान करने वाले हैं। ये कुछ तरीके हैं जिनसे आप आक्रामक लगने से बच सकते हैं:  सुनिश्चित करिए कि बातों का प्रवाह बराबरी का हो। अगर आप उसके एक या दो जवाबों के लिए उसे दस बार टेक्स्ट भेजते हैं, तब समझ लीजिये कि अब पीछे हटने का समय आ गया है। जैसे ही आपको उसका जवाब मिले उसी पल उसे टेक्स्ट मत कर दीजिये। अगर उसे आपका जवाब देने में एक दिन लगता है, तब बस चिल (chill) करिए। अगर आप उसके अंतिम जवाब देने के पाँच मिनट के अंदर जवाबी टेक्स्ट भेज देंगे तब आप बहुत अधीर दिखेंगे – यहाँ तक कि हताश लगेंगे। बस शांत, आश्वस्त और सहज रहिए। हद से ज़्यादा इमोटीकॉन्स भेजने से बचिए। हालांकि कभी कभार भेजा गया बुद्धिमत्तापूर्ण इमोटीकॉन, फ़्लर्ट करने का बहुत बढ़िया तरीका है, मगर उसकी अति मत करिए। बेहूदा पंकचुएशन या कैपिटल शब्दों का इस्तेमाल करने से बचिए।
ओरिजिनल (original) बने रहिए: बढ़िया सवाल पूछिये: अपने व्याकरण का ध्यान रखिए: दुःसाहसी मत बन जाइए: जान लीजिये कि कब बातचीत समाप्त करने का समय हो गया है: ख़ुशी से छोड़ दीजिये: अगर आपने संबंध स्थापित कर लिया है और आप दोनों का अच्छा समय बीत रहा है, तब आगे बढ़िए और उससे साथ आने को कहिए: मनमोहक बनिए: फ़्लर्ट (Flirt) करिए: उसे दिखाइए कि आप उसकी परवाह करते हैं: बस अति मत करिए:
https://www.wikihow.com/Text-a-Girl-That-You-Like https://www.wikihow.com/Text-a-Girl-That-You-Like https://www.wikihow.com/Text-a-Girl-That-You-Like
Start Strong Finish Strong Keep Her Attention